Föstudagskvöldið 24. ágúst þurfti veiðieftirlitsmaður Húnaþings vestra að hafa afskipti af veiðimönnum sem voru við gæsaveiðar í löndum sveitarfélagsins á Víðidalstunguheiði án leyfis . Veiðimennirnir sem voru tveir báru fyrir sig að þeir hefðu talið sig í almenningi og formaður SKOTVÍS hefði tjáð þeim að svo væri . Þeim kom á óvart að búið væri að úrskurða um þetta svæði þar sem klárlega er staðfest að umrædd lönd séu í fullkominni einkaeign sveitarfélagsins . Mönnunum var gert að yfirgefa svæðið en sleppt við kæru með þeim orðum að ekki væri hægt að bera fyrir sig þekkingarskorti að nýju . Húnaþing vestra gefur út takmarkaðan fjölda leyfa til skotveiða í umrædd lönd gegn sanngjarnri þóknun og heldur jafnframt úti virku eftirliti með svæðinu svo komast megi í veg fyrir óleyfilegar veiðar .